Općina Matulji, Trg maršala Tita 11, Matulji, OIB 23730024333, koju zastupa Općinski načelnik Vedran Kinkela (u daljnjem tekstu: Općina Matulji)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, \_\_\_\_\_\_\_, OIB \_\_\_\_\_\_\_\_, kojeg/ju zastupa predsjednik/ca \_\_\_\_\_\_\_\_\_\_ (u daljnjem tekstu: Korisnik),

zaključili su dana \_\_\_\_\_\_ 2025. godine

UGOVOR

O FINANCIRANJU PROGRAMA/PROJEKATA/MANIFESTACIJA U 2025. GODINI

Članak 1.

Ovim se Ugovorom reguliraju međusobna prava i obveze ugovornih strana nastalih u vezi s korištenjem sredstava iz Proračuna Općine Matulji za 2025. godinu.

Članak 2.

Ugovorne strane suglasno utvrđuju da su na temelju provedenog Javnog natječaja za dodjelu sredstava za financiranje programa, projekata i manifestacija koje provode udruge i druge organizacije civilnog društva u 2025. godini (u daljnjem tekstu: Javni natječaj) i Odluke o dodjeli sredstava za financiranje programa, projekata i manifestacija koje provode udruge i druge organizacije civilnog društva u 2025. godini od dana \_\_\_\_\_\_\_ 2025. godine (u daljnjem tekstu: Odluka) Korisniku dodijeljena sredstva za financiranje programa/projekata/manifestacija u ukupnom iznosu od **\_\_\_\_\_\_ eura** za **\_\_\_\_\_\_\_\_\_\_\_**.

Sredstva iz stavka 1. ovog članka planirana su u Proračunu Općine Matulji za 2025. godinu, Razdjel \_\_\_\_\_\_\_\_, Glava \_\_\_\_\_\_\_\_, Program \_\_\_\_\_\_\_\_, Aktivnost \_\_\_\_\_\_\_\_\_\_\_.

Članak 3.

Korisnik se obvezuje da će odobrena financijska sredstva utrošiti strogo namjenski po načelima dobrog gospodarenja te se pridržavati zakonskih i podzakonskih propisa koji se odnose na poslovanje Korisnika, odnosno isključivo za provedbu programa/projekata/manifestacija iz članka 2. ovog Ugovora u tijeku 2025. godine **prema obrascu proračuna programa/projekata/manifestacija iz prijave na Javni natječaj, i to za:**

* **\_\_\_\_\_\_\_\_\_\_\_\_\_\_**
* **\_\_\_\_\_\_\_\_\_\_\_\_\_\_**
* **\_\_\_\_\_\_\_\_\_\_\_\_\_\_**

Za provedbu programa/projekata/manifestacija iz članka 2. ovog Ugovora troškovi reprezentacije mogu iznositi maksimalno do \_\_\_\_\_\_ eura.

Članak 4.

Ugovorne strane suglasno utvrđuju da u okviru dodijeljenih sredstava iz članka 2. ovog Ugovora te prema vrsti troškova iz članka 3. ovog Ugovora, Korisnik može koristiti sredstva sukladno prihvatljivosti troškova definiranih u Uputama za prijavitelje iz Javnog natječaja.

Članak 5.

Općina Matulji obvezuje se odobrena financijska sredstva iz članka 2. ovog Ugovora doznačiti na račun Korisnika IBAN \_\_\_\_\_\_\_\_\_\_\_\_\_\_\_\_\_\_\_\_\_otvoren kod \_\_\_\_\_\_\_\_\_\_ u roku od 30 dana od podnesenog Zahtjeva za isplatom sredstava od strane Korisnika na propisanom obrascu pri čemu prva isplata ne može iznositi više od 1/3 ukupno odobrenih financijskih sredstva iz članka 2. ovog Ugovora, osim ako ovim Ugovorom nije drukčije definirano.

Zahtjev iz stavka 1. ovog članka, Korisnik podnosi prema dinamici realizacije programa/projekata/manifestacija, a **najkasnije do 28. studenog 2025. godine.**

Uz Zahtjev iz stavka 1. ovog članka obvezno se dostavlja izvješće o utrošenim sredstvima za prethodno razdoblje s dokazima o nastalim troškovima (preslika računa, ugovora o djelu ili ugovora o autorskom honoraru s obračunom i drugo) te dokazima o plaćanju istih (preslika izvoda s računa, preslika isplatnice, preslika blagajničkog izvještaja za gotovinska plaćanja i drugo).

Iznimno za programe/projekte/manifestacije koji se održavaju u kraćem vremenskom periodu, Korisnik može podnijeti Zahtjev za isplatu sredstava najranije mjesec dana prije održavanja istih, a do ukupno dodijeljenog iznosa iz članka 2. ovog Ugovora.

Članak 6.

Korisnik se obvezuje u najavi programa/projekata/manifestacija na svim tiskanim, video i drugim materijalima promidžbe (plakati, brošure, mediji) istaknuti Općinu Matulji kao davatelja financijske potpore realizaciji programa/projekata/manifestacija iz članka 2. ovog Ugovora.

Radi provedbe obveza iz stavka 1. ovog članka Korisnik smije koristiti grb Općine Matulji.

U svrhu informiranja javnosti, Korisnik je dužan prethodno pravovremeno obavijestiti Općinu Matulji o održavanju aktivnosti programa/projekata/manifestacije iz članka 2. ovog Ugovora.

Korisnik je suglasan da Općina Matulji koristi i objavljuje dostavljene fotografije, video, audio zapise i priopćenja u cilju promicanja aktivnosti programa/projekata/manifestacija iz članka 2. ovog Ugovora te doprinosa Općine Matulji razvoju civilnog društva.

Članak 7.

Ukoliko Korisnik iz bilo kojeg razloga ne može ostvariti planirani i prihvaćeni program/projekat/manifestaciju iz članka 2. ovog Ugovora, dužan je o tome pisano izvijestiti Općinu Matulji.

U slučaju potrebe za prenamjenom sredstava, Korisnik dostavlja Općini Matulji Zahtjev za prenamjenu sredstava uz obrazloženje u pisanom obliku, a **najkasnije do 31. listopada 2025. godine.**

Korisnik se obvezuje po završetku proračunske godine, a **najkasnije do 15. siječnja 2026. godine** dostaviti Općini Matulji na propisanim obrascima **opisno** **izvješće o provedbi** programa/projekata/manifestacija za koje su odobrena i doznačena proračunska sredstva.

Iznimno od stavka 3. ovog članka **za programe/projekte/manifestacije** iz članka 2. ovog Ugovora, koji se održavaju **u kraćem vremenskom periodu, korisnik se obvezuje u roku od mjesec dana od realizacije** istih, dostaviti Općini Matulji na propisanim obrascima opisno izvješće o provedbi programa/projekata/manifestacija te izvješće o utrošenim sredstvima s dokazima o nastalim troškovima (preslika računa, ugovora o djelu ili ugovora o autorskom honoraru s obračunom i drugo) te dokazima o plaćanju istih (preslika izvoda s računa, preslika isplatnice, preslika blagajničkog izvještaja za gotovinska plaćanja i drugo).

Korisnik kojem se odobre financijska sredstva Općine u iznosu **do 700,00 Eura** prilikom izvještavanja dostavlja samo opisni izvještaja o provedbi programa/projekata/manifestacija najkasnije do **15. siječnja 2026. godine.**

Na zahtjev Općine Matulji Korisnik je obvezan i tijekom godine dostaviti povremena izvješća.

Korisnik se obvezuje omogućiti Općini Matulji kontrolu i nadzor nad provedbom i izvršenjem programa/projekata/manifestacija za koja su odobrena i doznačena sredstva Proračuna te korištenje sredstava pri čemu je kontrolu moguće izvršiti i kroz terenski posjet.

Korisnik se obvezuje sudjelovati na manifestacijama po pozivu Općine Matulji.

Korisnik se obvezuje postupati u skladu s Pravilnikom o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz proračuna Općine Matulji te uvjetima Javnog natječaja i Uputama za prijavitelje.

Članak 8.

Ukoliko Korisnik ne ostvari planirani program/projekat/manifestaciju ili ne dostavi izvješća iz članka 7. ovog Ugovora te ne sudjeluje na manifestacijama po pozivu Općine Matulji, Općina Matulji zadržava pravo obustave dodjele (dijela ili cjelokupnog iznosa) financijskih sredstava te tražiti povrat doznačenih sredstava uz kamatnu stopu propisanu Zakonom o obveznim odnosima.

Općina Matulji zadržava pravo obustaviti od plaćanja sredstva namijenjena realizaciji programa/projekata/manifestacija iz članka 2. ovog Ugovora, ako Općinski načelnik, uslijed nastanka novih obveza za Proračun ili smanjenja proračunskih prihoda, donese odluku o obustavi izvršavanja pojedinih rashoda i izdataka Proračuna.

Ako tijekom proračunske godine dođe do izmjene Proračuna Općine Matulji kojim se mijenja visina sredstava predviđenih za program/projekat/manifestaciju iz članka 2. Ugovora, ugovorne strane se obvezuju sklopiti aneks ovom ugovoru u skladu s izmjenama u Proračunu.

Članak 9.

Rješavanje eventualnih sporova iz ovog Ugovora povjerit će se stvarno nadležnom sudu u Opatiji.

Članak 10.

Ovaj ugovor sastavljen je u tri (3) istovjetna primjerka, od kojih Korisnik zadržava jedan (1) primjerak, a dva (2) primjerka Općina Matulji.

KLASA:\_\_\_\_\_\_\_\_\_\_

URBROJ:\_\_\_\_\_\_\_\_\_

OPĆINA MATULJI Korisnik

Općinski načelnik Predsjednik/ca

Vedran Kinkela

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_